**Felix Arvid Ulf Kjellberg** (født 24. oktober 1989 i Göteborg), kjent som **PewDiePie**, er en svensk youtuber. PewDiePie opprettet YouTube-profilen sin 29. april 2010, og fikk 15. august 2013 mest abonnenter på plattformen. PewDiePie var per mars 2022 på fjerdeplass på listen over kanaler med flest abonnenter, med over 111 millioner abonnenter.

Bakgrunn
--------

### Oppvekst og skolegang

Kjellberg vokste opp i Göteborg i Sverige. Han er sønn av Lotta Kristine Johanna og Ulf Christian Kjellberg, og har en eldre søster som heter Fanny. Begge foreldrene til Kjellberg har jobbet i IT-bransjen, og moren ble kåret til årets CIO i 2010.

Da Kjellberg kom i skolealderen var han glad i å tegne; han tegnet figurer fra ulike videospill, blant annet Mario og Sonic. I tillegg spilte han videospill på Super Nintendo. På videregående skole skulket han skolen for å spille videospill på internettkafeer med venner. Etter videregående studerte han industriell økonomi og teknologi på Chalmers tekniska högskola, men sluttet i 2011 og jobbet en periode i en kiosk. Selv om flere har trodd at han sluttet for å fokusere på YouTube-karrieren sin, uttalte han senere at den egentlige grunnen var at han ikke syntes studiet var interessant.

Kjellberg likte å bruke Photoshop, og ville heller drive med bilderedigering enn å være på skolen. Han deltok på en Photoshop-konkurranse hvor en kunne vinne lærlingplass hos et skandinavisk reklamebyrå. Han fikk ikke lærlingplass, men valgte å selge bildene sine for å få råd til en datamaskin han kunne bruke til å lage YouTube-videoer med.

### Privatliv

I 2011 ble Kjellberg kjent med skjønnhetsbloggeren Marzia Bisognin (kjent som «Cutiepie» på nettet). De ble et par, og har bodd i både Italia, Sverige og England. De valgte å bosette seg i Brighton på grunn av raskere internett. De eier to mops sammen, Edgar og Maya. 20. august 2019 kunngjorde Kjellberg på Twitter at de hadde giftet seg, etter at de hadde vært sammen i 8 år. I 2022 flyttet ekteparet til Japan.

Karriere
--------

### Innholdsproduksjon

Kjellberg pleide å laste opp videoer der han spilte videospill. Spillene var ofte indiespill eller skrekkspill, noe som var populært blant seerne hans. Han var blant annet kjent for å spille *Amnesia: The Dark Descent.* Han satte av og til sammen egne øyeblikksvideoer med klipp av sine egne reaksjoner når han ble skremt, slik at seerne kunne se bare reaksjonene hans. Han gikk gradvis over til å lage videoer der han blant annet reagerer på internettfenomenet «memes», videoklipp eller diskuterer hendelser som har skjedd på YouTube. Han deler disse opp i kategorier eller ulike programmer. Eksempler på programmer er «Meme review», «LWIAY» og «Pew News». I 2019 gikk han over til å spille videospill som Minecraft i tillegg til de vanlige reaksjonsvideoene.

### Seertall

19. juli 2014 gikk kanalen hans forbi Rihannas VEVO-kanal som tidenes mest sette. Den 25. august 2019 hadde Kjellbergs kanal omtrent 23 milliarder visninger. Som internettkjendis har han kunnet påvirke salget av indiespill og samle inn penger til veldedige formål via fanbasen sin som han kaller for «Bro Army», «9 year olds» og «Gamers». Bortsett fra sin internettaktivitet har PewDiePie også spilt seg selv i to episoder av TV-serien *South Park*.

I 2018 ble den indiske musikkproduksjonskanalen T-Series kanalen med flest abonnenter etter PewDiePie. T-Series har økt kraftig i seertall og antall abonnenter de siste årene på YouTube. 26. oktober 2018 la PewDiePie «Mr.Beast» ut en video der han leide alle reklameskjermene i hjembyen. Denne videoen fikk da over tolv millioner visninger, som endte opp med at han fikk et stort forsprang på T-Series. I november samme år nærmet T-Series seg enda mer helt til 1. desember, da folk trodde at PewDiePie skulle miste tittelen som «Youtube-kanalen med flest abonnenter». Natt til 2. desember var det to av vennene til Kjellberg; «Markiplier» og «Jacksepticeye», som hjalp ham. «Markiplier» strømmet på YouTube i 50 minutter der han forklarte hvorfor man burde abonnere på PewDiePie-kanalen. «Jacksepticeye» postet en tweet der det stod «Roses are red, 9 year olds rise. We will defeat T-Series, Subscribe to PewDiePie». Etter hendelsen fikk Kjellbergs kanal flere abonnenter og tok igjen T-Series. I 2019 ble T-Series kanalen med flest abonnenter på YouTube. Etter tapet ga PewDiePie ut en video der han mente at følgerne hans skulle slutte å måle han opp mot T-Series og slutte «følg PewDiePie»-kampanjen.

Den 25. august 2019 ble PewDiePie den første youtuberen som passerte 100 millioner abonnenter.[]

### Veldedighet

3. desember 2018 hadde Kjellberg en pengeinnsamling til organisasjonen CRY (Child Rights and You). Organisasjonen har som mål å fjerne barnearbeid i India. Dette ble en viktig sak for Kjellberg etter hendelsen med det indiske selskapet «T-Series». Da han var ferdig med strømmingen hadde han samlet inn 200 000 britiske pund (som tilsvarte 2,17 millioner NOK).[]

IT-selskapenes bruk av indisk barnearbeid engasjerte mange youtubere ved utgangen av 2018; saken ble sett på som youtubernes kamp mot større selskaper som truet med å overta kontrollen på YouTube. Dette hadde vært et hett tema også blant brukere av YouTube gjennom flere år.

3. september 2013 startet PewDiePie en veldedighetskampanje kalt «Charity: Water campaign». Den gikk ut på å hjelpe mennesker som manglet rent drikkevann. Målet til PewDiePie var 250 000 USD (2 140 967 NOK), men han greide å samle inn 450 000 USD (3 853 741 NOK).[] Med disse pengene ble det bygget brønner for landsbyer som ikke hadde en trygg og ren drikkekilde.[]

Den 21. mars 2014 traff PewDiePie 25 millioner følgere på den populære plattformen YouTube. For å feire denne hendelsen startet han en IndieGoGo veldedighetskampanje for Redd Barna, målet var også denne gangen 250 000 USD (2 140 967 NOK). Denne gangen samlet han inn 342 828 USD (2 935 934 NOK).[]

PewDiePie startet en ny veldedighetkampanje for organisasjonen RED 12. desember 2016, som har som formål å bekjempe immunsviktsykdommen Aids. For å samle inn penger til dette arbeidet fikk han bistand av venner og andre kjente youtubere som «Jacksepticeye» og «Markiplier». Til sammen klarte PewDiePie og hans seere og fans å samle opp 1,3 millioner USD (ca. 11 mill. NOK).

### Disney

I 2017 mistet Kjellberg kontrakten med Disney-selskapet Marker studios etter å ha blitt beskyldt for antisemittisme. Han betalte to menn for å lage et skilt på engelsk hvor det sto «Death to all jews», som betyr «Død over alle jøder», gjennom nettstedet Fiverr. PewDiePie forklarte at han ville sjekke hvor mye folk var villig til å gjøre for penger, og at han var sikker på at de ikke kom til å gjøre dette.

Han har også blitt kritisert for å banne og bruke en ironisk språkbruk i andre videoer utenom hendelsen fordi store deler av publikumet hans var unge.

Referanser
----------

1. ↑   Discogs, Discogs artist-ID 6016109[Hentet fra Wikidata]
2. ↑   ČSFD, oppført som Felix Kjellberg, ČSFD person-ID 293356[Hentet fra Wikidata]
3. ↑   Twitter-konto pewdiepie, tweet-ID 1163778709268176896[Hentet fra Wikidata]
4. ↑   www.tubefilter.com[Hentet fra Wikidata]
5. ↑   metro.co.uk[Hentet fra Wikidata]
6. ↑
7. ↑
8. 1 2  «PewDiePie». YouTube. Besøkt 18. mars 2019.
9. ↑  «Han hoppade av Chalmers - blev heltidskändis på Youtube». *CIO Sweden* **(svensk)**. 19. november 2012. Besøkt 20. juli 2019.
10. ↑  Parker, Laura A.; Parker, Laura A. (16. desember 2015). «The Cult of PewDiePie: Meet YouTube's Biggest Star». *Rolling Stone* **(engelsk)**. Besøkt 20. juli 2019.
11. ↑  Caitlin Dewey (9. september 2015). «Who is PewDiePie, the first person to ever hit 10 billion YouTube views?». Washington Post. Besøkt 20. juli 2019.
12. ↑  «PewDiePie». *Biography* **(engelsk)**. Besøkt 20. juli 2019.
13. ↑  PewDiePie (31. januar 2017). «BEFORE I WAS "FAMOUS"». Besøkt 20. juli 2019.
14. ↑  «The most powerful Swede in the world | Icon Magazine». *web.archive.org*. 5. oktober 2014. Arkivert fra originalen 5. oktober 2014. Besøkt 28. juli 2019.
15. 1 2  «PewDiePie». *Biography* **(engelsk)**. 28. november 2017. Besøkt 28. juli 2019.
16. ↑  ƿ૯ωძɿ૯ƿɿ૯ (20. august 2019). «We are married!!! I'm the happiest I can be I'm so lucky to share my life with this amazing woman.pic.twitter.com/RA3iKAgMOs». *@pewdiepie* **(engelsk)**. Besøkt 20. august 2019.
17. ↑  «World's biggest YouTuber PewDiePie moves to Japan». *France 24* **(engelsk)**. 12. mai 2022. Besøkt 19. mai 2022.
18. ↑  Osborne, Mary (10. mai 2022). «Emotional PewDiePie Announces His Dream Finally Came True». *SVG.com* **(engelsk)**. Besøkt 19. mai 2022.
19. ↑
20. ↑  Joshua Cohen (7. august 2014). «Sorry Rihanna, PewDiePie Now Most Viewed YouTube Channel Of All Time». Tubefilter.com. Besøkt 11. januar 2015.
21. ↑  PewDiePie. «Raising money for Indian 9 year olds.». Besøkt 4. desember 2018.
22. ↑  «Child rights and You, child labour fundraiser.». Besøkt 03.12.2018.
23. ↑  «charity: water». *charity: water* **(engelsk)**. Besøkt 20. juli 2019.
24. ↑  Dredge, Stuart (25. mars 2014). «YouTube star PewDiePie launches $250k Save the Children fundraiser». *The Guardian* **(engelsk)**. ISSN 0261-3077. Besøkt 20. juli 2019.
25. ↑  Jamarque, Julius (24. februar 2017). «Nobody Wants To Tell You The Things PewDiePie Has Done For Charity». *Fraghero* **(engelsk)**. Besøkt 20. juli 2019.
26. ↑  NRK (14. februar 2017). «Pewdiepie mister kontrakten med Disney». *NRK* **(norsk)**. Besøkt 20. mai 2022. «Den svenske YouTube-stjernen Pewdiepie mister kontrakten med Disney-selskapet Maker Studios. Det skjer etter at han er blitt beskyldt for antisemittisme.»
27. ↑  ITavisen.no. «YouTube kutter støtten til PewDiePie etter jøde- og «rasisme»-kontrovers». Besøkt 1. mars 2017.
28. ↑  Kelly, Helen (14. februar 2017). «Disney drops YouTube star PewDiePie following shocking 'death to all Jews' video». *Express.co.uk* **(engelsk)**. Besøkt 1. mars 2017.
29. ↑  «Disney drops PewDiePie over anti-Semitic videos». *Mail Online*. Besøkt 1. mars 2017.
30. ↑  Alexander, Julia (10. april 2017). «PewDiePie vows to go ‘family friendly’ as he suffers major advertisement loss». *Polygon*. Besøkt 28. juli 2019.
31. ↑  O'Connell, Jennifer (18. februar 2017). «What children learn from PewDiePie, Stampy and DanTDM». *The Irish Times* **(engelsk)**. Besøkt 28. juli 2019. «PewDiePie is the reason the Let’s Play phenomenon was back in the news this week. Disney’s Maker Studios announced it had cut ties with the 24-year-old gamer (real name Felix Kjellberg) after it was revealed by the Wall Street Journal that he had posted anti-Semitic content in his videos, including a sign with the slogan "Death to all Jews".»

Eksterne lenker
---------------

* Offisielt nettsted Rediger på Wikidata

* (en) PewDiePie – kategori av bilder, video eller lyd på Commons Rediger på Wikidata
* (en) PewDiePie på Internet Movie Database Rediger på Wikidata

* (en) PewDiePie hos Rotten Tomatoes Rediger på Wikidata

* (en) PewDiePie hos The Movie Database Rediger på Wikidata
* (en) PewDiePie på Twitter Rediger på Wikidata

* (en) PewDiePie på Facebook Rediger på Wikidata

* (en) PewDiePie på Instagram Rediger på Wikidata

* (en) PewDiePie på YouTube Rediger på Wikidata

* (en) PewDiePie på Twitch Rediger på Wikidata

* PewDiePie på Steam Rediger på Wikidata

* PewDiePie på Reddit Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** BIBSYS **·** Geni **·** VIAF **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** BBC Things **·** MusicBrainz **·** Discogs
 |

Portal: Videospill